IMISLab/GreekWikipedia huggingface dataset:
Images And Words

Το Images And Words είναι το δεύτερο άλμπουμ του αμερικάνικου progressive metal συγκροτήματος Dream Theater, το οποίο κυκλοφόρησε στις 7 Ιουλίου 1992 μέσω της δισκογραφικής εταιρίας "Atco Records".

 Μετά την αποχώρηση του τραγουδιστή Τσάρλι Ντομινίτσι από τους Dream Theater, το συγκρότημα απαλλάχθηκε από το συμβόλαιο που τους έδενε με την "Mechanic Records" και ξεκίνησε να συνθέτει νέα κομμάτια που θα αποτελούσαν τον επόμενο τους δίσκο. Μετά από οντισιόν διακοσίων περίπου μουσικών, αποφάσισαν στα μέσα του 1990 να αναλάβει τα φωνητικά ο Στιβ Στόουν, ο οποίος, όμως, απολύθηκε μετά από μόλις μία συναυλία. Πέντε μήνες αργότερα, έπαιξαν και πάλι ζωντανά, αυτή την φορά χωρίς τραγουδιστή και με την ονομασία YtseJam. Τον Ιανουάριο του 1991, έλαβαν ένα ντέμο από τον Τζέιμς ΛαΜπρι, ο οποίος ήταν μέλος του καναδικού glam metal συγκροτήματος Winter Rose, και τον κάλεσαν για οντισιόν. Μετά την ένταξη του ΛαΜπρι στο συγκρότημα, έδωσαν διάφορες συναυλίες στην πόλη της Νέας Υόρκης και υπέγραψαν στην "Atco Records", παράρτημα της "Elektra Records", μέσω του Ντέρεκ Σούλμαν. Το "Images And Words" ήταν ο πρώτος δίσκος της νέας σύνθεσης του συγκροτήματος και για την προώθηση του, η εταιρεία κυκλοφόρησε το CD σινγκλ "Another Day", συνοδευόμενο από βίντεο κλιπ, χωρίς να γνωρίσει εμπορική επιτυχία. Ακολούθησε το "Pull Me Under", το οποίο μεταδόθηκε σε μεγάλη συχνότητα από το τηλεοπτικό δίκτυο MTV και έφτασε στο # 10 του Billboard Hot Mainstream Rock Tracks. Λίγους μήνες αργότερα, κυκλοφόρησε και τρίτο σινγκλ από το άλμπουμ, το "Take the Time", χωρίς να πλησιάσει την επιτυχία του προκατόχου του. Η επιτυχία του σινγκλ σε συνδυασμό με τις συνεχείς περιοδείες, οδήγησαν το άλμπουμ στο Top-30 των ιαπωνικών τσαρτ και την βράβευση του ως χρυσό στις Ηνωμένες Πολιτείες και πλατινένιο στην χώρα του ανατέλλοντος Ηλίου.Ο δίσκος έλαβε θετικές κριτικές με το "Allmusic" να του δίνει 4,5 / 5 αστέρια, το "Ultimate Guitar" 9,7 / 10 και το "Metal Archives" 88%. 1. Pull Me Under (Petrucci, LaBrie, Moore, Myung, Portnoy) - 8:14 2. Another Day (Petrucci, LaBrie, Moore, Myung, Portnoy) - 4:23 3. Take the Time (Petrucci, LaBrie, Moore, Myung, Portnoy) - 8:21 4. Surrounded (Petrucci, LaBrie, Moore, Myung, Portnoy) - 5:30 5. Metropolis-Part I: "The Miracle and the Sleeper (Petrucci, LaBrie, Moore, Myung, Portnoy) - 9:32 6. Under a Glass Moon (Petrucci, LaBrie, Moore, Myung, Portnoy) - 7:03 7. Wait for Sleep (Moore) - 2:31 8. Learning to Live (Petrucci, LaBrie, Moore, Myung, Portnoy) - 11:30 Images And Words (άλμπουμ)Επίσημη κυκλοφορία: 7 Ιουλίου 1992 Images And Words (άλμπουμ)Ηνωμένες Πολιτείες (RIAA Certification): Χρυσός Ολλανδία (NVPI Certification): Χρυσός Οι μουσικοί οι οποίοι ηχογράφησαν το "Images And Words" ήταν οι εξής: Τζέιμς ΛαΜπρι - φωνητικά Τζον Πετρούτσι - κιθάρα Κέβιν Μουρ - πλήκτρα Τζον Μιανγκ - μπάσο Μάικ Πορτνόι - τύμπανα Images And Words - Dream Theater | Songs, Reviews, Credits, Awards | AllMusic Dream Theater Discography list Dream Theater - Images And Words - Encyclopaedia Metallum: The Metal Archives
Βερνάρδος του Λίππε-Μπίστερφελντ

Ο Βερνάρδος (γερμ. Bernhard Prinz von Lippe-Biesterfeld, 29 Ιουνίου 1911 - 1 Δεκεμβρίου 2004) από τον Οίκο του Λίππε ήταν πρίγκιπας του Λίππε-Μπίστερφελντ και σύζυγος της Ιουλιανής της Ολλανδίας (βασ. 1948 - 1980).

 Ο Βερνάρδος Λεοπόλδος Φρειδερίκος Εβεράρδος Ιούλιος Κουρτ Κάρολος Γοδεφρείδος Πέτρος ήταν ο πρωτότοκος γιος του Βερνάρδου του Λίππε και της Άρμγκαρτ φον Κραμμ, κόρης του Άσβιν, Βαρόνου του Ζίρστορπφ-Κραμμ. Γεννήθηκε στην Ιένα της (τότε) Σαξονίας-Βαϊμάρης-Άιζεναχ, στη Γερμανία. Η συζυγός του βασίλευσε το διάστημα 1948-1980. Ο Βερνάρδος απεβίωσε 93 ετών στην Ουτρέχτη. Παντρεύτηκε το 1937 τη Ιουλιανή της Οράγγης-Νάσσαου, βασίλισσα της Ολλανδίας και είχε τέκνα: Βεατρίκη (γενν. 1938), Βασίλισσα της Ολλανδίας (1980 - 2013), παντρεύτηκε τον Κλάους φαν Άμσμπεργκ. Ειρήνη (γενν. 1939), παντρεύτηκε τον Κάρολο Ούγο των Βουρβόνων, τιτουλάριο Δούκα της Πάρμα και επικεφαλής του Οίκου των Βουρβόνων-Πάρμας. Μαργαρίτα (γενν. 1943), παντρεύτηκε τον Πίτερ φαν Φόλλενχοφεν. Χριστίνα (1947 - 2019), παντρεύτηκε τον Χόρχε Πέρεθ υ Γκιγιέρμο. Πορτρέτο του Πρίγκιπα Βερνάρδου, επίσημος ιστότοπος του βασιλικού οίκου της Ολλανδίας (www.koninklijkhuis.nl) Κατγορία:Οίκος του Λίππε
Throw My Bones

Το Throw My Bones είναι τραγούδι του χαρντ ροκ συγκροτήματος Deep Purple, το πρώτο του δίσκου "Whoosh!", ο οποίος κυκλοφόρησε στις 7 Αυγούστου του 2020. Υπήρξε το πρώτο σινγκλ του άλμπουμ, αφού εκδόθηκε στις 20 Μαρτίου 2020, με το άλμπουμ να είναι αρχικά προγραμματισμένο να κυκλοφορήσει τον Ιούνιο, αλλά να εκδίδεται τελικά δύο μηνές αργότερα λόγω της πανδημίας του κορονοϊού.

 Το σινγκλ εκδόθηκε σε μορφή CD, όπου το "Throw My Bones" συνόδευαν τα "Birds of Prey" και "Strange Kind of Woman" σε ζωντανές εκτελέσεις από τη συναυλία του συγκροτήματος στην Jeunesse Arena του Ρίο ντε Τζανέιρο στις 15 Δεκεμβρίου 2017, κατά την περιοδεία για την προώθηση του προηγούμενου τους άλμπουμ, "Infinite".Κυκλοφόρησε επίσης, σε έκδοση 10" βινυλίου, συνοδευόμενο από τα "The Power Of The Moon" και "Man Alive", τα οποία επίσης συμπεριλαμβάνονται στο "Whoosh!". Η φράση "Throw My Bones" (μτφ. Πετάω τα κόκκαλα μου) σημαίνει να παίζεις με τις πιθανότητες σου. Προέρχεται από τα αρχαία χρόνια, όταν οι άνθρωποι πετούσαν κόκκαλα ζώων για να προβλέψουν το μέλλον. Ο Ίαν Γκίλαν εξήγησε ότι οι στίχοι του κομματιού αναφέρονται στην μάταιη προσπάθεια του να προβλέψεις το μέλλον σου και την συγγραφή τους επηρέασε η αντιμετώπιση του κοινού προς το Brexit. Στο βίντεο του κομματιού απεικονίζεται ένας αστροναύτης που περιφέρεται σε μία πόλη, πριν βρεθεί στην εξοχή, ενώ κανένα μέλος του συγκροτήματος δεν κάνει τη εμφάνιση του. Το ίδιο πρόσωπο βρίσκεται στο εξώφυλλο του άλμπουμ. Throw My Bones (Gillan, Morse, Glover, Airey, Paice, Ezrin) - 3:39 The Power Of The Moon (Gillan, Morse, Glover, Airey, Paice, Ezrin) - 4:08 Man Alive (Gillan, Morse, Glover, Airey, Paice, Ezrin) - 5:35 Throw My Bones (Gillan, Morse, Glover, Airey, Paice, Ezrin) - 3:39 Birds of Prey (Live at Rio de Janeiro, 15/12/17) (Gillan, Morse, Glover, Airey, Paice, Ezrin) - 6:12 Strange Kind of Woman (Live at Rio de Janeiro, 15/12/17) (Blackmore, Gillan, Glover, Lord, Paice) - 5:34 Το Throw My Bones ηχογραφήθηκε από τη όγδοη σειρά μελών του συγκροτήματος. Τα μέλη της ήταν τα εξής: Ίαν Γκίλαν - φωνητικά Στηβ Μορς - κιθάρα Ντον Έρεϊ - πλήκτρα Ρότζερ Γκλόβερ - μπάσο Ίαν Πέις - τύμπανα Whoosh!, 2020, CD Booklet Deep Purple return with triumphant new single ‘Throw My Bones’ - NME Throw My Bones lyrics Deep Purple "Throw My Bones" Official Music Video - New Album "Whoosh!" out now
Κιγιόσι Κουρόμια

Ο Κιγιόσι Κουρόμια (Kiyoshi Kuromiya) (9 Μαΐου 1943 – 10 Μαΐου 2000) ήταν Ιάπωνας Αμερικανός συγγραφέας και ακτιβιστής για τα πολιτικά δικαιώματα, κατά του πολέμου, της απελευθέρωσης των ομοφυλοφίλων και του HIV/AIDS . Γεννημένος στο Ουαϊόμινγκ στο στρατόπεδο εγκλεισμού της Ιαπωνικής Αμερικής της εποχής του Β 'Παγκοσμίου Πολέμου, γνωστό ως Heart Mountain, Ο Κουρόμια έγινε βοηθός του Μάρτιν Λούθερ Κινγκ Τζούνιορ και εξέχων αντίπαλος του πολέμου του Βιετνάμ κατά τη διάρκεια της δεκαετίας του 1960. Ένας από τους ιδρυτές του Gay Liberation Front Philadelphia, ο Κουρόμια ίδρυσε επίσης το Critical Path Project και το ενημερωτικό δελτίο του. Ήταν επίσης ο συντάκτης του Standard of Care του ACT UP, των πρώτων κατευθυντήριων γραμμών ιατρικής περίθαλψης και πολιτισμικής ικανότητας που δημιουργήθηκαν για άτομα που ζουν με HIV από άτομα που ζουν με HIV/AIDS.

 Ο Κιγιόσι Κουρόμια γεννήθηκε στις 9 Μαΐου 1943 στο Γουαϊόμινγκ, στο στρατόπεδο συγκέντρωσης Heart Mountain, όπου είχε μεταφερθεί η οικογένειά του από τη Μονρόβια της Καλιφόρνια, όπου ο Κουρόμια μεγάλωσε. Και οι δύο γονείς του Κουρόμια είχαν γεννηθεί στην Καλιφόρνια και μετά από 15 χρόνια ζωής στη Μονρόβια και ένα χρόνο μεταξύ Αριζόνα και Νεβάδα το 1961, ο Κουρόμια αποφάσισε να εγκαταλείψει τη Δυτική Ακτή για να πάει στο κολέγιο της Φιλαδέλφειας για σπουδές στο Πανεπιστήμιο της Πενσυλβάνια. Ο ίδιος χαρακτηρίζει το δικό του κίνητρο για να μετακομίσει στη Φιλαδέλφεια το 1961 ως αποκλειστικά οφειλόμενο στο όνομα "Πόλη της Αδελφικής Αγάπης", ενώ ο ακτιβισμός του Κουρόμια ξεκίνησε πραγματικά τη δεκαετία του 1960, όταν συμμετείχε στην οργάνωση των πολιτικών δικαιωμάτων.Ο Κουρόμια ομολόγησε στους γονείς του ότι είναι ομοφυλόφιλος όταν ήταν περίπου 8 ή 9 ετών και ζούσε στην Καλιφόρνια και λέει ότι ήταν αρκετά ενεργός σεξουαλικά. Ο Κουρόμια, ο οποίος τότε, στις αρχές της δεκαετίας του '50, χρησιμοποιούσε το όνομα Στιβ αντί για Κιγιόσι, ανέφερε σε συνέντευξή του στον Τόμι Μέκα το 1983 ότι δεν γνώριζε καμία από τις ορολογίες λόγω έλλειψης βιβλιογραφίας - δεν είχε ακούσει ποτέ τη λέξη gay και δεν ήξερε τι ήταν ο ομοφυλόφιλος. Ως αποτέλεσμα, ο Κουρόμια χρησιμοποίησε τη Δημόσια Βιβλιοθήκη της Μονρόβια για να μάθει περισσότερα για την ταυτότητα που ήξερε ότι "ήταν πολύ σημαντική γι' εκείνον".Ο Κουρόμια ήταν ιαπωνικής καταγωγής Αμερικανός τρίτης γενιάς και μεγάλωσε κυρίως σε καυκάσια σχολεία στα προάστια του Λος Άντζελες, λέει σε συνέντευξή του στον Μαρκ Στάιν το 1997. Συνελήφθη σε ένα δημόσιο πάρκο μαζί με ένα 16χρονο αγόρι όταν ήταν μόλις 9 ή 10 ετών για ασέλγεια και μπήκε σε αναμορφωτήριο για τρεις ημέρες ως τιμωρία. Ο Κουρόμια αναφέρει στη συνέντευξή του στον Στάιν ότι η σύλληψή του τον έκανε να αισθάνεται σαν ένα είδος εγκληματία χωρίς να το γνωρίζει, και του άφησε ένα αίσθημα ντροπής που τον ανάγκασε να είναι μυστικοπαθής σχετικά με τη σεξουαλική του ζωή - ακόμη και από νωρίς. Πολυμέσα σχετικά με το θέμα στο Wikimedia Commons
Παναγιώτης Δαπέργολας

Ο Παναγιώτης Σπυρ. Δαπέργολας (1899- 1978) ήταν Έλληνας δικηγόρος και πολιτικός από τον Έβρο. Υπηρέτησε ως βουλευτής Έβρου και ως πρόεδρος του Δικηγορικού Συλλόγου της ιδιαίτερης πατρίδας του.

 Σπούδασε Νομικά και άσκησε το δικηγορικό λειτούργημα στην Αλεξανδρούπολη. Κατήλθε υποψήφιος στις εκλογές του 1946, χωρίς να εκλεγεί βουλευτής. Στις 18 Μαΐου 1948 εξελέγη βουλευτής Έβρου με την Ομάδα Εθνικής Αντιστάσεως, έπειτα από το θάνατο του Τηλέμαχου Αναγνώστου. Τον Αύγουστο του 1948 προσχώρησε στο Λαϊκόν Κόμμα. Ωστόσο, αποχώρησε από το Λαϊκό Κόμμα τον Ιούνιο του 1949 και προσχώρησε στο Κόμμα Εθνικοφρόνων, εξαιτίας του διορισμού του Μαλάχ ως πρεσβευτή του Ισραήλ. Ο Παναγιώτης Δαπέργολας απεβίωσε σε ηλικία 78 ετών στην Αθήνα και κηδεύτηκε από τον ιερό ναό του νεκροταφείου Χαλανδρίου στις 19 Απριλίου 1978. Κατέλιπε παιδιά και εγγόνια.
Β΄ Εθνική ποδοσφαίρου ανδρών 2018-19

Το Πρωτάθλημα Φούτμπολ Λιγκ 2018–19, γνωστό και ως Football League, για την αγωνιστική περίοδο 2018-19, ήταν η δεύτερη σε τάξη κατηγορία του ελληνικού ποδοσφαίρου. Για ένατη αγωνιστική περίοδο το πρωτάθλημα διεξήχθη με την επωνυμία Football League, ενώ προηγουμένως ονομαζόταν Β΄ Εθνική, ονομασία που χρησιμοποιείται ακόμη.

 Οι ακόλουθες ομάδες έχουν αλλάξει κατηγορία από την σεζόν 2017-18. Το πρωτάθλημα διεξήχθη με τη συμμετοχή 16 Π.Α.Ε. Μετά από πρωτοβουλίες του Υφυπουργού Αθλητισμού Γιώργου Βασιλειάδη για την αναδιάρθρωση των επαγγελματικών κατηγοριών και τη δημιουργία της Super League 2 ως δεύτερη επαγγελματική κατηγορία και απόφαση της εκτελεστικής επιτροπή της ΕΠΟ που «ενέκρινε» το σχέδιο του Υφυπουργού η διοργανώτρια οριστικοποίησε την προκήρυξη του πρωταθλήματος που περιελάμβανε: Aπ' ευθείας άνοδο στην Super League της πρωταθλήτριας Δυνατότητα ανόδου και για τη 2η μέσω αγώνα μπαράζ με την 13η της Super League Συμμετοχή στη νέα Super League 2 των ομάδων που θα τερμάτιζαν στις θέσεις 3-10 Συμμετοχή στη Football League της επόμενης περιόδου (που πλέον θα ήταν τρίτη κατηγορία) των ομάδων που θα τερμάτιζαν στις θέσεις 11 και 12 Υποβιβασμό στη Γ Εθνική Ερασιτεχνική των ομάδων που θα τερμάτιζαν στις τέσσερεις τελευταίες θέσεις (13η ως 16η) Μετά την επικύρωση της βαθμολογίας επιβλήθηκαν ποινές αφαίρεσης τριών βαθμών σε πέντε ΠΑΕ (Κέρκυρα, Ηρόδοτος, ΑΕΠ Ηρακλής, ΑΕ Σπάρτη και Αιγινιακός) που «κόπηκαν» και στη 2η φάση της επιτήρησης. Επίσης επιβλήθηκαν ποινές αφαίρεσης 33 βαθμών στην ΑΕΠ Ηρακλής για οφειλές σε 11 παίκτες αλλά και στον ΑΟΚ Κέρκυρα για τον ίδιο λόγο. Αυτές οι ποινές θα αφορούν την επόμενη αγωνιστική περίοδο. Τελευταία ενημέρωση: 5 May 2019 Ο αγώνας διαβάθμισης πραγματοποιήθηκε ανάμεσα στον ΟΦΗ και στον Πλατανιά σε διαφορετικά γήπεδα. Το πρώτο παιχνίδι στις 19 Μαΐου 2019 έληξε 0-0 και το δεύτερο στις 22 Μαΐου έληξε 3-2.
Σάλτσμπουργκ

Το Σάλτσμπουργκ [όπως είναι η ορθή προφορά της πόλης στην Αυστρία ή Ζάλτσμπουργκ βάσει γερμανικής προφοράς: (Salzburg ], παλαιότερα εξελληνισμένα Σαλτσβούργο, είναι πόλη της Αυστρίας κοντά στα σύνορα με τη Γερμανία (Βαυαρία) και πρωτεύουσα του ομόσπονδου κρατιδίου του Σάλτσμπουργκ. Ο πληθυσμός της πόλης του Σάλτσμπουργκ είναι 155.886 κάτοικοι (1 Ιανουαρίου 2019) και της μητροπολιτικής περιοχής 362.000 (2017).

 Από τα παλιά χρόνια το Σάλτσμπουργκ αποτελεί σημαντική πόλη στο δρόμο μεταξύ βορρά και νότου. Μεγάλο πλούτο απέκτησε η πόλη με το ορυκτό αλάτι (γερμανικά: "Salz", εξ ου και το όνομά της). Η πόλη προστατευόταν από το κάστρο (γερμανικά: "Burg") που φέρει το όνομα Φρούριο Χοενσάλτσμπουργκ και σήμερα αποτελεί σημαντικό αξιοθέατο. Σημαντική εμπορική και τουριστική σημασία έχει για την πόλη το γεγονός ότι εδώ γεννήθηκε ο μουσικοσυνθέτης Βόλφγκανγκ Αμαντέους Μότσαρτ. Το όνομα του φέρουν σήμερα πολλά εμπορικά προϊόντα όπως λικέρ, σοκολατάκια κ.λπ. Ενδιαφέρον παρουσιάζει η καλοδιατηρημένη παλαιά πόλη, εποχής μπαρόκ, που κατασκευάστηκε μετά την μεγάλη πυρκαγιά, καθώς και το πανόραμα ως πύλη πρόσβασης για τις Άλπεις.
Κύπελλο Κύπρου πετοσφαίρισης ανδρών 1994-95

Το Κύπελλο Κύπρου 1994-95 ήταν η 21η έκδοση του Κυπέλλου Κύπρου (18η υπό την αιγίδα της Κυπριακή Ομοσπονδία Πετοσφαίρισης). Συμμετείχαν οι έντεκα ομάδες της Α΄ κατηγορίας 1994-95 και οι πέντε ομάδες της Β΄ κατηγορίας 1994-95. Νικήτρια ήταν η Ανόρθωση για 11η φορά στην ιστορία της.

 Ο πίνακας που ακολουθεί παρουσιάζει τα τελικά αποτελέσματα των αγώνων της Α΄ φάσης (διπλοί αγώνες, ένας στην έδρα κάθε ομάδας). Στην προημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων. Στην ημιτελική φάση έγιναν διπλοί αγώνες. Κάθε ομάδα αγωνίστηκε στην έδρα της και στην έδρα του αντιπάλου. Ο πίνακας που ακολουθεί παρουσιάζει τα τελικά αποτελέσματα των αγώνων. Στον τελικό προκρίθηκαν η Ανόρθωση και η Ομόνοια. Το παιχνίδι διεξήχθη στις 14 Απριλίου 1995 στο Λευκόθεο Κλειστό Γυμναστήριο στη Λευκωσία. Νικήτρια ήταν η Ανόρθωση με σκορ 3-1 σετ. «Ιστορία του κυπριακού βόλλεϋ: Χρυσή Βίβλος Ανδρών». www.volleyball.org.cy. ΚΟΠΕ. Αρχειοθετήθηκε από το πρωτότυπο στις 14 Φεβρουαρίου 2016. Ανακτήθηκε στις 14 Φεβρουαρίου 2016.
Οίκος του Λάνκαστερ

Ο Οίκος του Λάνκαστερ αναφέρεται σε δύο κλάδους του βασιλικού Οίκου των Ανζού (Πλανταγενετών). Ο 2ος κλάδος ήταν μία από τις δύο οικογένειες (η άλλη ήταν ο Οίκος της Υόρκης) που ενεπλάκη στον εμφύλιο Πόλεμο των δύο Ρόδων για το στέμμα Αγγλίας και Ουαλίας κατά τον 15ο αιώνα. Εραλδικό σύμβολο των Λάνκαστερ ήταν το κόκκινο τριαντάφυλλο, ενώ των Υορκιστών το λευκό τριαντάφυλλο, γι' αυτό και η διαμάχη μεταξύ των δυο οίκων αποκλήθηκε έτσι από τους μεταγενέστερους ιστορικούς. Ο 2ος Οίκος των Λάνκαστερ έδωσε τρεις Άγγλους βασιλείς, οι εξής: Ερρίκος Δ΄ της Αγγλίας, βασιλιάς κατά τα έτη 1399–1413 Ερρίκος Ε΄ της Αγγλίας, βασιλιάς κατά τα έτη 1413–1422 Ερρίκος ΣΤ΄ της Αγγλίας (Β΄ της Γαλλίας), βασιλιάς κατά τα έτη 1422–1461 και 1470–1471

 Ο πρώτος κλάδος προέρχεται από τον Έντμουντ Κράουτσμπακ, γιο του βασιλιά Ερρίκου Γ΄ της Αγγλίας, που έγινε κόμης του Λάνκαστερ το 1267. Ο τίτλος πέρασε στο μικρότερο γιο του, αλλά η γραμμή διαδοχής τελείωσε το 1361 με τον Ερρίκο του Γκρομόν, που είχε γίνει δούκας του Λάνκαστερ το 1351, αλλά η κόρη του παντρεύτηκε τον Ιωάννη της Γάνδης. Γενεαλογικό δέντρο του παλαιού οίκου Λάνκαστερ Από εδώ συνεχίζεται ο δεύτερος κλάδος των Λάνκαστερ, καθώς ο τρίτος γιος του Εδουάρδου Γ΄ της Αγγλίας, Ιωάννη της Γάνδης, απέκτησε περιουσία, όταν παντρεύτηκε την κόρη του δούκα Ερρίκου του Λάνκαστερ, Λευκή, η οποία του έφερε σαν προίκα τη γη του Λέστερ και του Λάνκαστερ. Χρίστηκε δούκας του Λάνκαστερ από τον ανιψιό του, Ριχάρδο Β΄ της Αγγλίας, αλλά μετά το θάνατό του το 1399, η περιουσία του δημεύτηκε. Ο γιος και διάδοχός του, Ερρίκος του Μπόλινγκμπροουκ (Ερρίκος Δ΄ της Αγγλίας), επέστρεψε την ίδια χρονιά με στρατό για να διεκδικήσει την περιουσία του, κάτι που κατέληξε σε λαοφιλή εξέγερση εναντίον του Ριχάρδου Β΄ και του έδωσε το θρόνο. Λαμβάνοντας το στέμμα, παραμέρισε τα δικαιώματα των νόμιμων διαδόχων του Εδουάρδου Γ΄, όπως του Λάιονελ της Αμβέρσας, ο οποίος αντιπροσώπευε το "αντίπαλον δέος" του Οίκου της Υόρκης. Τον Ερρίκο Δ΄ διαδέχτηκε ο γιος του, Ερρίκος Ε΄ της Αγγλίας, και ο εγγονός του, Ερρίκος ΣΤ΄, το 1422. Γενεαλογικό δέντρο του οίκου Λάνκαστερ Η κληρονομιά των Λάνκαστερ, γνωστή ως Δουκάτο του Λάνκαστερ, παρέμεινε υπό τη βασιλική αγγλική και αργότερα βρετανική ιδιοκτησία, καθώς τα δουκάτα του Λάνκαστερ και της Κορνουάλης παραδοσιακά κληροδοτούνται στον μονάρχη και τον διάδοχο του θρόνου αντίστοιχα για την κάλυψη των προσωπικών τους εξόδων. Το 2006, το Δουκάτο του Λάνκαστερ είχε αξία 693 εκατ. λίρες, ενώ το 2009 είχε αξία 322 εκατομμυρίων αγγλικών λιρών. Official British Royal Site on the House of Lancaster
Broken Frame Tour

Η περιοδεία Broken Frame Tour ήταν μια περιοδεία του αγγλικού ηλεκτρονικού συγκροτήματος Depeche Mode, που πραγματοποιήθηκε στα πλαίσια της παρουσίασης του δεύτερου δίσκου τους, A Broken Frame, ο οποίος κυκλοφόρησε τον Σεπτέμβριο του 1982.

 "Oberkorn (It's a Small Town)" (Εισαγωγή) "My Secret Garden" "See You" "Satellite" "New Life" "Boys Say Go!" "Tora! Tora! Tora!" "Nothing to Fear" (Για τις συναυλίες του 1982) "Big Muff" (Για τις συναυλίες του 1983) "Leave in Silence" "Shouldn't Have Done That" "Monument" (Για τις συναυλίες του 1982) "Get the Balance Right!" (Για τις συναυλίες του 1983) "The Meaning of Love" "Just Can't Get Enough" (δεν ερμηνεύτηκε σε όλες τις συναυλίες) "A Photograph of You" (σταμάτησε να ερμηνεύεται μετά το 2ο σκέλος) "The Sun and the Rainfall" 1η επιστροφή στη σκηνή "Shout!" "Photographic" 2η επιστροφή στη σκηνή "Dreaming of Me" (ερμηνεύτηκε σε ορισμένες συναυλίες) David Gahan - Φωνητικά Martin Gore - Αρμόνιο, δεύτερα φωνητικά Alan Wilder - Αρμόνιο, δεύτερα φωνητικά Andrew Fletcher - Αρμόνιο Η περιοδεία ξεκίνησε τον Οκτώβριο του 1982. Είχε προηγηθεί μια μίνι περιοδεία, με τίτλο See You Tour, η οποία έληξε τον ίδιο χρόνο (1982). Το συγκρότημα ερμήνευσε σε 12 χώρες, κάποιες από αυτές ήταν ασιατικές, έτσι για πρώτη φορά οι Depeche Mode έφταναν σε ασιατική ήπειρο. Η περιοδεία τελείωσε τον Μάιο του 1983, αλλά το συγκρότημα ξεκίνησε την νέα περιοδεία του αμέσως επόμενου δίσκου, Construction Time Again τον Σεπτέμβριο του ίδιου έτους (1983). Είναι η πρώτη περιοδεία που οι Depeche Mode ερμηνεύουν πάνω από 18 τραγούδια, κάτι που κάνουν μέχρι και σήμερα. Συνήθως οι περιοδίες τους συμπεριλάμβαναν περίπου 20 τραγούδια. Τα τραγούδια του προγράμματος είναι από τους πρώτους δυο δίσκους (Speak and Spell και A Broken Frame), ενώ μόνο ένα, το single Get the Balance Right! είναι τραγούδι που το συγκρότημα έγραψε μετά την κυκλοφορία του A Broken Frame (1983) και άρχισε να παίζεται στις συναυλίες του 1983.
Γιολάντα Λουίζα της Σαβοΐας

Η Γιολάντα-Λουίζα, ιταλ. Yolanda-Louisa (1487 - 1499) από τον Οίκο της Σαβοΐας ήταν κόρη του δούκα της Σαβοΐας και με τον γάμο της έγινε δούκισσα της Σαβοΐας.

 Ήταν η μόνη κόρη του Καρόλου Α΄ δούκα της Σαβοΐας και της Λευκής Παλαιολογίνας, κόρης του Γουλιέλμου Η΄ μαρκήσιου του Μομφερράτου. Το 1496 απεβίωσε ο αδελφός της Κάρολος Β΄ δούκας της Σαβοΐας και τιτουλάριος βασιλιάς της Κύπρου, Ιερουσαλήμ & Αρμενίας. Στη Σαβοΐα τον διαδέχθηκε ο μεγάλος θείος τους Φίλιππος Β΄ και στους τρεις τίτλους η Γιολάντα-Λουίζα. Το 1497 απεβίωσε ο Φίλιππος Β΄ και τον διαδέχθηκε ο γιος του Φιλιβέρτος Β΄, σύζυγος της Γιολάντας-Λουίζας. Το ζεύγος προώθησε τις διεκδικήσεις στους τίτλους, όμως έμεινε άτεκνο. Το 1499 απεβίωσε η Γιολάντα-Λουίζα και στους τρεις τίτλους της τη διαδέχθηκε η εξαδέλφη της Καρλόττα των Τραστάμαρα, κόρη της Άννας της Σαβοΐας. Το 1504 απεβίωσε ο Φιλιβέτος Β΄ και τον διαδέχθηκε ο επόμενος αδελφός του Κάρολος Γ΄ ως δούκας της Σαβοΐας. Η διεκδίκηση της Σαβοΐας: Ο Φίλιππος Β΄ δεν δέχθηκε τη διαδοχή των τριών τίτλων στη Γιολάντα-Λουίζα και μαζί με τον τίτλο του δούκα της Σαβοΐας θεώρησε ότι έλαβε και τους τρεις τίτλους. Με τον γάμο του γιου του Φιλιβέρτου Β΄ με τη Γιολάντα-Λουίζα, το θέμα συμβιβάστηκε προσωρινά. Τον άτεκνο Φιλιβέρτο Β΄ διαδέχθηκε ο επόμενος αδελφός του Κάρολος Γ΄, που επίσης θεώρησε ότι είναι τιτουλάριος βασιλιάς Κύπρου, Ιερουσαλήμ & Αρμενίας, μην αναγνωρίζοντας τη διαδοχή στην Καρλόττα. Στο εξής οι δούκες της Σαβοΐας θα φέρουν και τους τρεις τίτλους. Παντρεύτηκε το 1496 τον εξάδελφο του πατέρα της, τον Φιλιβέρτο Β΄ δούκα της Σαβοΐας· δεν απέκτησαν απογόνους. "Genealogy", Miroslav Marek Αρχειοθετήθηκε 2015-09-24 στο Wayback Machine.
Χιροσίμα, αγάπη μου

Το Χιροσίμα, αγάπη μου (πρωτότυπος τίτλος: Hiroshima mon amour) είναι γαλλική-ιαπωνική ταινία του 1959 σε σκηνοθεσία του Αλέν Ρενέ και σε σενάριο της Μαργκερίτ Ντυράς.

 Μία Γαλλίδα ηθοποιός πηγαίνει στην Ιαπωνία, όπου συνάπτει σχέση με έναν Ιάπωνα. Οι δυο τους, όταν χωρίζουν έχουν έντονη λογομαχία. Μιλούν για τις μνήμες τους από τον πόλεμο, ενώ εκείνος της λέει ότι δεν έχει καταλάβει τι έχει γίνει στη Χιροσίμα. Εκείνη του διηγείται όταν ήταν έφηβη στο Β' Παγκόσμιο Πόλεμο και είχε ερωτευτεί έναν Γερμανό. Εμανουέλ Ριβά ως Εκείνη Έιτζι Οκάντα ως Εκείνος Κέρδισε το βραβείο FIPRESCI στο 12o φεστιβάλ των Καννών.Στα Όσκαρ η Μαργκερίτ Ντυράς έλαβε υποψηφιότητα για το Όσκαρ Καλύτερου Πρωτότυπου Σεναρίου.Στα βραβεία BAFTA ήταν υποψήφια σε τρεις κατηγορίες: καλύτερης ταινίας, Α' Γυναικείου ρόλου και βραβείο Ηνωμένων Εθνών και κέρδισε στην τελευταία. Χιροσίμα, αγάπη μου στην IMDb Χιροσίμα, αγάπη μου στο AllMovie Χιροσίμα, αγάπη μου στο Rotten Tomatoes Hiroshima mon amour: Time Indefinite an essay by Kent Jones at the Criterion Collection
Αβογκαδρίτης

Ο αβογκαδρίτης (avogadrite) είναι σπάνιο αλογονιδιακό ορυκτό, αποτελούμενο από τετραφθοροβορικό κάλιο και καίσιο, με μοριακό τύπο (K,Cs)BF4. Η αναλογία των μορίων με κάλιο προς τα μόρια με καίσιο είναι περίπου 1 προς 9.

 Το χρώμα του αβογκαδρίτη κυμαίνεται αρκετά, από άχρωμο-υπόλευκο και κιτρινωπό έως μπεζ και ερυθρωπό. Ο αβογκαδρίτης κρυσταλλώνεται στο ορθορομβικό σύστημα (χωρική ομάδα Pnma), με διαστάσεις κρυσταλλικής μονάδας-κυττάρου a 8,66 Å, b 5,48 Å και c 7,03 Å. Οι κρύσταλλοι είναι επιμήκεις και συνήθως μικροί και πλακώδεις Χαρακτηριστικό του αβογκαδρίτη είναι η ελαφρά διπλοθλαστικότητα που έχει (δ = 0,001), με δείκτες διαθλάσεως nα = 1,3239, nβ = 1,3245 και nγ = 1,3247. Ταξινομείται κατά Strunz ως 3.CA.10. Το ορυκτό είναι ισότυπο του βαρίτη. Το ορυκτό αυτό ανακαλύφθηκε από τον Ιταλό ορυκτολόγο Φερρούτσιο Ζαμπονίνι το 1926. Ο Ζαμπονίνι ανέλυσε πολλά δείγματα από τις ηφαιστειακές φουμαρόλες στον Βεζούβιο και από τις Αιολίδες νήσους. Στη φύση ο αβογκαδρίτης συναντάται μόνο ως προϊόν ηφαιστειακής εξαχνώσεως γύρω από φουμαρόλες. Ο Ζαμπονίνι έδωσε στο νεοανακαλυφθέν ορυκτό το όνομα του γνωστού Ιταλού επιστήμονα Αμεντέο Αβογκάντρο (1776-1856). Palache, P., Berman, H., Frondel, C.: Dana's System of Mineralogy, Volume II: Halides, Nitrates, Borates, Carbonates, Sulfates, Phosphates, Arsenates, Tungstates, Molybdates, Etc. (7η έκδοση), John Wiley and Sons, Inc., Νέα Υόρκη 1960, σελ. 97-98 Το ομώνυμο λήμμα στην Εγκυκλοπαίδεια Πάπυρος-Larousse-Britannica, έκδ. 2006, τόμος 1, σελ. 124
Απλές Ασκήσεις στον Υπαρξισμό

Οι Απλές Ασκήσεις στον Υπαρξισμό είναι ο τέταρτος και τελευταίος δίσκος των Κόρε. Ύδρο.. Ηχογραφημένος ζωντανά στο στούντιο του συγκροτήματος στην Κέρκυρα, με πυρήνα το δημιουργικό δίδυμο Δημητριάδη - Μακρή και τρεις νέους συνεργάτες τους, κυκλοφόρησε στις 29 Απριλίου του 2013 σε CD και τον Οκτώβριο του ίδιου έτους σε διπλό 10ιντσο LP από την Inner Ear. Ο δίσκος γνώρισε άμεσα μεγάλη καλλιτεχνική επιτυχία, με την εμφάνιση των Κόρε. Ύδρο. στο γεμάτο Gagarin 205, μερικές μέρες μετά την αρχική κυκλοφορία του (18 Μαΐου 2013), να κλείνει με εντυπωσιακό τρόπο έναν μεγάλο κύκλο για το συγκρότημα.

 "Όταν Έρχονται οι Τέκτονες" – 2:16 "Τα Βράδια της Κρίσης" – 3:12 "Ποτέ δεν Ήμουν Μόνος Τελικά" – 3:35 "Χωριστός Βίος" – 3:55 "Ο Δρόμος Μου για Σένα" – 5:27 "Χάδια" – 4:20 "Μια Ανοιχτή Πληγή" – 3:19 "Πένθος για το Τέλος του Καλοκαιριού(;) ή Οι Τελευταίες Ώρες ή Τ' Απομεινάρια μιας Σχέσεως" – 4:14 "Ο Σατανάς της Γειτονιάς" – 4:08 "Ζεστασιά πριν το Τέλος" – 3:55 "Συμφιλίωση" – 5:38 "Η Παλαιότητα" – 3:17 "Τραγούδι με Ανάστροφο Μήνυμα" – 5:08Το τραγούδι "Χάδια" είναι το μοναδικό τραγούδι του δίσκου που δεν συνυπογράφει ως δημιουργός ο Π.Ε. Δημητριάδης, ενώ αντιστοίχως το τραγούδι "Η Παλαιότητα" δεν συνυπογράφεται από τον Αλέξανδρο Μακρή. Από το τελευταίο αυτό τραγούδι προέρχεται το όνομα του επόμενου σχήματος του Δημητριάδη (Τα Παιδιά της Παλαιότητας). Στον δίσκο αυτό ο Μακρής για πρώτη φορά αναλαμβάνει και ρόλο βασικού ερμηνευτή ("Χωριστός Βίος", "Χάδια"), αλλά και στιχουργού ("Χάδια"). Το τραγούδι "Τα Βράδια της Κρίσης", που ακούστηκε περισσότερο μέσα από τις Απλές Ασκήσεις στον Υπαρξισμό, ψηφίστηκε τραγούδι της χρονιάς από τη συντακτική ομάδα του Avopolis Music Network, με τον δίσκο να βρίσκεται στην 3η θέση της αντίστοιχης λίστας του site. Στο επετειακό 100ό τεύχος του μουσικού περιοδικού Sonik οι Απλές Ασκήσεις στον Υπαρξισμό βρέθηκαν στην 78η θέση της λίστας “Τα 100 ελληνικά άλμπουμ της Sonik δεκαετίας”, ενώ "Τα Βράδια της Κρίσης" στην 1η θέση της αντίστοιχης λίστας. Λιγότερο από έναν χρόνο μετά την κυκλοφορία του δίσκου, κατά τη διάρκεια μιας περιοδείας με 5 sold out εμφανίσεις (15-19 Ιανουαρίου 2014), αλλά χωρίς τη συμμετοχή του Αλέξανδρου Μακρή, o Π.Ε. Δημητριάδης προανήγγειλε αναπάντεχα τη διάλυση των Κόρε. Ύδρο., η οποία και ανακοινώθηκε από την επίσημη ιστοσελίδα του συγκροτήματος στις 21 Ιανουαρίου. Μάλιστα, ο ίδιος ο frontman των Κόρε. Ύδρο., σε συνέντευξή του λίγες μέρες μετά (25 Ιανουαρίου) αποκάλυψε την παράλληλη ύπαρξη του νέου του σχήματος, «καθώς οι εξελίξεις στους ΚΥ ήταν προδιαγεγραμμένες εδώ και αρκετούς μήνες», ενώ σε μεταγενέστερη συνέντευξή του (Απρίλιος 2016) ανέφερε ότι η προσωπική και καλλιτεχνική του σχέση με τον Μακρή είχε φτάσει στα όριά της πολύ πριν από τον τελευταίο δίσκο του συγκροτήματος. Οι Απλές Ασκήσεις στον Υπαρξισμό στο Discogs Οι Απλές Ασκήσεις στον Υπαρξισμό στο MusicBrainz Οι Απλές Ασκήσεις στον Υπαρξισμό στο YouTube Η επίσημη δισκογραφία των Κόρε. Ύδρο.
Ανθρώπινη μύτη

Η ανθρώπινη μύτη (ή ανθρώπινη ρίνα) ειναι όργανο το οποίο βρίσκεται στο πρόσωπο ανάμεσα στα χείλη και τα μάτια, προεξέχει από αυτό και έχει δύο εισόδους (τα ρουθούνια) που χρησιμεύουν στην αναπνοή και την όσφρηση. Το σχήμα της μυτης καθορίζεται απο τα ρινικά οστά και χόντρους. Η μέση ανδρική μύτη είναι μεγαλύτερη από μια γυναικία. Στον θόλο της μύτης, υπάρχει μια περιοχή από ειδικά κυτταρα, υπεύθυνα για την όσφρηση. Αλλες λειτουργίες της μυτης είναι η θέρμανση, εφύγρανση και διήθηση του αέρα. Τρίχες εντός της μύτης εμποδίζουν μεγάλα αντικείμενα να εισέλθουν στο αναπνευστικό σύστημα.

 Η εξωτερική μύτη αποτελείται από δυο ρουθούνια (αλλιώς ρώθωνες ή μυκτήρες), οι οποίοι χωρίζονται από το ρινικό διάφραγμα. Η εξωτερική πλευρά τους είναι στρογγυλή και κινητή και ονομάζεται ala nasi. Προς τα πάνω, η μορφή της μύτης σχηματίζεται από τον υάλινο ρινικό χόνδρο και το ρινικό τμήμα του μετωπιαίου οστού. Το δερμα αρδεύεται από την Οφθαλμική και Γναθιαία Αρτηρία. Νεύρωση λαμβάνει από την πέμπτη Εγκεφαλική Συζυγία (τρίδυμο νεύρο). Η ρινική κοιλότητα επεκτείνεται από τους ρώθωνες προς τα εμπρός εως την χοάνη προς τα πίσω, και ονομάζεται ρινική θαλάμη. Περικλείεται από 4 τοιχώματα, το άνω, το κάτων, το έσω και το έξω. Το έξω τοίχωμα έχει 3 προσεκβολες, οι οποίες ονομάζονται ρινικές κόγχες. Ο χώρος κάτω από την κάθε κόγχη σχηματίζει ένα ρινικό πόρο. Οι ρινικές θαλάμες επικοινωνούν με τους παραρρίνιους κόλπους, οι οποίοι είναι κοιλότητες εντός των γειτονικών οστών. Οι παρραρίνιοι κόλποι είναι οι Μετωπιαίοι κόλπο, οι ηθμοειδείς κυψέλες, το ιγμόρειο άντρο και ο σφηνοειδής κόλπος. Η εσωτερική ρίνα, επενδύεται από αναπνευστικό επιθήλιο (ψευδοπολύστιβο κυλινδρικό κροσσωτό). Στον θόλο της μύτης, ειδικά νευρικά κύτταρα σχηματίζουν τον οσφρητικό βλεννογόνο. Τα ειδικά νευρικά κύτταρα του οσφρητικού βλεννογόνου θα σχηματίσουν τα οσφρητικά νημάτια, μετά τον οσφρητικό βολβό και τελικά την πρώτη Εγκεφαλική Συζυγία. Τα νευρικά κύτταρα του οσφρητικού βλεννογόνου είναι τα μόνα νευρικά κύτταρα του ανθρώπινου σώματος που ανανεώνονται. Λεμφικός ιστός που συνοδεύει τους βλεννογόνους (MALT) υπάρχει στην συμβολή ρίνας με φάρυγγα, δημιουργόντας τις αδενοειδής εκβλαστήσεις, γνωστές ως "κρεατάκια", τα οποία υπερπλάθονται εως την ηλικία των πέντε χρονών και αργότερα υποστρέφουν.Εμβρυολογικά, η μύτη αναπτύσσεται από το εξώδερμα. Οι ρινικοί δίσκοι ή πλάκες (nasal discs/plates) εμφανίζονται ως παχύνσεις το εξωδέρματος. Αναπτύσσονται από τις ρινικές πλάκες τα ρινικά βοθρία (nasal pits) τα οποία θα εκβάλουν τελικά στο στόμα. Τα ρινικά βοθρία θα αναπτυχθούν και θα σχηματίσουν τους ρινικούς σακους (nasal sacs) οι οποίοι θα εκβάλουν στους ρώθωνες. Οι ρινικοί σάκοι θα αποτελούν τις μελλοντικές ρινικές κοιλότητες. Οι παραρίνιοι κόλποι θα αναπτυχθούν στο τέλος της εμβρυικής περιόδου. Αρχικά θα εμφανιστούν ως εκκολπώματα του έξω τοιχώματος της ρινικής κοιλότητας και θα εισδύσουν στα περιβάλλοντα οστά. Αρα, όλοι παροχετεύονται στην ρινική κοιλότητα. Τόσο ο μετωπιαίος κόλπος, όσο και ο σφηνοειδής, θα διεισύσουν στα ομόνυμα οστά κατά την παιδική ηλικία.
Γεώργιος Ρωμοσιός

Ο Γεώργιος Ρωμοσιός (23 Φεβρουαρίου 1929 - 31 Μαΐου 2016) ήταν ο πρώτος αρχηγός της Ελληνικής Αστυνομίας, με την μορφή που αυτή έχει σήμερα, μετά την ενοποίηση της Αστυνομίας Πόλεων με την Χωροφυλακή.

 Γεννήθηκε στην Μεσοχώρα του Δήμου Πύλης Τρικάλων στις 23 Φεβρουαρίου 1929. Γονείς του ήταν η Παναγιώτα Ρωμοσιού και ο Κωνσταντίνος Ρωμοσιός. Καταλαμβάνοντας τον βαθμό του Αντιστράτηγου, διετέλεσε αρχηγός της ΕΛ.ΑΣ από τις 6 Φεβρουαρίου 1985 έως τις 28 Απριλίου 1986. Ήταν ο άνθρωπος που ενοποίησε την Αστυνομία Πόλεων με τη Χωροφυλακή, προσδίδοντας στην ΕΛ.ΑΣ τη σημερινή της μορφή, και συντελώντας αποφασιστικά στην θεαματική βελτίωση των οργανωτικών και λειτουργικών δομών της. Θεωρούνταν ένας από τους πιο μορφωμένους αξιωματικούς της Ελληνικής Αστυνομίας, με εξειδικευμένες και πολύπλευρες γνώσεις πάνω σε θέματα που άπτονταν του κλάδου του, ενώ ήταν από τους πιο αγαπητούς ανθρώπους στους κόλπους της Αστυνομίας, γεγονός που οδήγησε και στην ανάδειξή του, με κοινή πρόταση τόσο της Αστυνομίας Πόλεων όσο και της Χωροφυλακής, ως ο πρώτος Αρχηγός της ενοποιημένης ΕΛ.ΑΣ. Kατά την θητεία του στην Αστυνομία, και ενόσω ήταν καθηγητής στην Σχολή Αξιωματικών, συνέγραψε το βιβλίο "Οργάνωση - Διοίκηση - Ηγεσία", με σκοπό να συμπεριλάβει στο βιβλίο όλες τις βασικές αρχές, με τις οποίες θα πρέπει να λειτουργεί κάθε αστυνομικός. Το βιβλίο του εξεδόθη από την Τυπογραφική Υπηρεσία της Ελληνικής Αστυνομίας και διδάσκεται ακόμα και σήμερα στην Σχολή Αξιωματικών της ΕΛ.ΑΣ. Επί θητείας του ως Αρχηγός, βοήθησε εκατοντάδες ανθρώπους και προσπάθησε να μεταλαμπαδέψει τις αρχές, τις αξίες και το ήθος του σε όλα τα μέλη της Ελληνικής Αστυνομίας, και όχι μόνο, αφήνοντας το στίγμα του στην ΕΛ.ΑΣ. Μετά την συνταξιοδότησή του, αφοσιώθηκε αποκλειστικά στην φροντίδα της οικογένειάς του. Έφυγε από την ζωή στις 31 Μαΐου του 2016, σε ηλικία 87 ετών.
Μπράνκο Μλαντένοβιτς

Ο Μπράνκο Μλαντένοβιτς (σερβικά: Бранко Младеновић) από τον Οίκο Μπράνκοβιτς, ήταν Σέρβος ευγενής και σεβαστοκράτορας της Σερβικής αυτοκρατορίας από τα μέσα του 14ου αι. , είναι ο γενάρχης του Οίκου των Μπράντοβιτς. Στο Βρετανικό Μουσείο στο Λονδίνο φυλάσσεται μία μεταξωτή ζώνη, που πιστεύεται ότι είναι δική του.

 Ο πατέρας του, Μλάντεν, ήταν κτηματίας· αναφέρεται με τους τίτλους τού βοεβόδα και τού κατεπάνω στην εποχή τού βασιλιά Στέφαν-Ούρου Β΄ Μιλούτιν (1282-1321) και τού Στέφαν-Ούρου Γ΄ Ντέτσανι (1322-1331). Είναι πιθανό η οικογένειά του να είναι από την Ζαχουμία. Είχε μία αδελφή, την Ρατοσλάβα, που ήταν παντρεμένη με τον Άλτομαν Βογίνοβιτς και ήταν η μητέρα του Νικόλα Αλτομάνοβιτς. Ο βασιλιάς Στέφαν-Ούρος Δ΄ Ντούσαν, όταν έγινε αυτοκράτορας του απένειμε τον τίτλο του σεβαστοκράτορα , και τον διόρισε διοικητή Αχρίδος. Ο Μπράνκο απεβίωσε πριν από τον Μάρτιο του 1365 και οι γιοι του, ο Γρηγόριος και ο Βουκ αποτραβήχτηκαν από την Οχρίδα, το εκεί κτήμα της οικογένειας, για το Κοσσυφοπέδιο. Ο Μπράνκο ήταν νυμφευμένος με άγνωστη ευγενή και είχε μαζί της τέσσερα παιδιά, τρεις γιους και μία κόρη, που ήταν το μικρότερο παιδί: Νικόλα Ραντόνια π.1330-1399, καίσαρ, χρονικογράφος. Γκργκουρ Γκόλουμπιτς άκμ. 1347-61, καίσαρ. Βουκ 1345-1397, κύριος (gospodin). Τεοντόρα/Βογισλάβα, παντρεύτηκε τον Γεώργιο Τόπια κύριο του Δυρραχίου.
Α΄ Μακκαβαίων

Το Α' Μακκαβαίων είναι ένα από τα βιβλία του κανόνα της Παλαιάς Διαθήκης που αποδέχονται η Ορθόδοξη και η Ρωμαιοκαθολική εκκλησία, εξαιρείται όμως από τον κανόνα των εκκλησιών της Μεταρρύθμισης. Συγκαταλέγεται στα λεγόμενα Δευτεροκανονικά βιβλία.

 Τέσσερα βιβλία της Π. Διαθήκης ονομάζονται "Μακκαβαίων" στην ελληνική Βίβλο των Ο' με τίτλους Α' Μακκαβαίων, Β' Μακκαβαίων, Γ' Μακκαβαίων, Δ' Μακκαβαίων. Ως Κανονικά, θεωρούνται στην Ορθόδοξη Εκκλησία τα πρώτα τρία, ενώ το τέταρτο θεωρείται απόκρυφο. Οι Ρωμαιοκαθολικοί, κανονικά θεωρούν μόνον τα δύο πρώτα ενώ οι Διαμαρτυρόμενοι θεωρούν τα τρία πρώτα ως απόκρυφα και το τέταρτο, ψευδεπίγραφο. Πρόκειται για αυτοτελή έργα, το περιεχόμενο των οποίων σχετίζεται με το όνομα και αμέσως ή εμμέσως μέ τους αγώνες της οικογένειας του ιερέα Ματταθία, μιας διακεκριμένης ιουδαϊκής οικογένειας της Ιερουσαλήμ, η οποία προασπίσθηκε σθεναρά τα θρησκευτικά και εθνικά ιδεώδη της πατρίδας της και πρόσφερε σημαντικές υπηρεσίες στό έθνος της. Πρόκειται για τη μακκαβαϊκή εξέγερση και τους αγώνες που ακολούθησαν για την προάσπιση της πίστης και της ελευθερίας τους ενάντια στους Σελευκίδες. Στο βιβλίο Α' Μακκαβαίων, μετά από μια εισαγωγή σχετικά με τον Μ. Αλέξανδρο και την κατάσταση που δημιουργήθηκε μετά το θάνατό του, ο συγγραφέας αναφέρεται με συντομία στην κυριαρχία των Πτολεμαίων (324—198 π.Χ.) και στα πρώτα είκοσι χρόνια των Σελευκιδών (198—175) για να αναφερθεί στα δύσκολα χρόνια του ιουδαϊκού λαού επί Αντίοχου Δ' ο οποίος θέλησε να εκριζώσει βίαια την ιουδαϊκή θρησκεία. Με βάση τις διηγήσεις, ο χρόνος σύνταξης του πρωτοτύπου ίσως να ήταν γύρω στο 100 π.Χ.. Ο συγγραφέας είναι άγνωστος, έγραψε στα εβραϊκά και το μόνο που μπορεί κάποιος να συμπεράνει είναι ότι πρόκειται για έναν ένθερμο ιουδαίο πατριώτη ο οποίος μάλιστα είναι πολύ πιθανόν να συμμετείχε και ο ίδιος στους αγώνες. Το περιεχόμενο του βιβλίου αποτελείται από 16 κεφάλαια: κεφ. 1,1-15: Ο Μ. Αλέξανδρος και οι διάδοχοι του. κεφ. 1,16-2,70: Η μακκαβαϊκή εξέγερση. κεφ. 3,1-9,22: Αγώνες των Μακκαβαίων υπό την ηγεσία του Ιούδα. κεφ. 9,23-12,53: Αγώνες των Μακκαβαίων υπό την ηγεσία του Ιωνάθαν. κεφ. 13-16: Αγώνες των Μακκαβαίων υπό την ηγεσία του Σίμωνα. Μπρατσιώτης Ι. Παναγιώτης, Εισαγωγή εις την Παλαιάν Διαθήκην, Αθήνα 1993 (c1936) Χαστούπης Π. Αθανάσιος, Εισαγωγή εις την Παλαιάν Διαθήκην, εκδ. Πανεπιστημίου Αθηνών, 1986 Καλαντζάκης Ε. Σταύρος, Εισαγωγή στην Παλαιά Διαθήκη, Πουρναράς, Θεσσαλονίκη 2006 James Luther Mays et al., Harper's Bible Commentary, San Francisco: Harper & Row, 1988 John Barton and John Muddiman, Oxford Bible Commentary, New York: Oxford University Press, 2001 Gleason Leonard Archer, A Survey of Old Testament Introduction, 3η έκδ., Moody Press, 1998 David Noel Freedman, The Anchor Bible Dictionary, New York: Doubleday, 1992 Αγία Γραφή Παλαιά Διαθήκη Βιβλικός κανόνας
Ενεργειακό τρίγωνο

Ο όρος Ενεργειακό Τρίγωνο (αγγλικά: Energy Triangle‎) αναφέρεται σε σχέδιο εξόρυξης φυσικού αερίου μεταξύ των τριών συμμαχικών χωρών Κύπρου, Ισραήλ και Ελλάδας, οι οποίες συμφώνησαν να χρησιμοποιήσουν τα κοιτάσματα φυσικού αερίου Ταμάρ, Λεβιάθαν και Αφροδίτη που εντοπίστηκαν το 2009, το 2010 και το 2011 αντίστοιχα. Περίπου 40 τρισεκατομμύρια κυβικά πόδια φυσικού αερίου βρέθηκαν μεταξύ Κύπρου και Ισραήλ, δίνοντας και στις δύο χώρες το πλεονέκτημα στις εμπορικές συναλλαγές στην περιοχή. Η Ευρώπη απαιτεί ετησίως 19 τρισ. κυβ. πόδια φυσικού αερίου και η κυπριακή κυβέρνηση πιστεύει ότι η Αποκλειστική Οικονομική Ζώνη της (ΑΟΖ) κατέχει περίπου 60 τρισεκατομμύρια κυβικά πόδια. Η Κύπρος ακολούθησε αυτήν την οικονομικά ευεργετική επιλογή προκειμένου το Ενεργειακό Τρίγωνο να παρέχει ενέργεια στην Ευρωπαϊκή Ένωση.

 Ο όρος Ενεργειακό τρίγωνο αναφέρθηκε για πρώτη φορά στον Επιχειρηματικό Σύνδεσμο Κύπρου-Ισραήλ στη Λευκωσία το 2010. Λόγω της κοινής ίδρυσης της Αποκλειστικής Οικονομικής Ζώνης μεταξύ Κύπρου και Ισραήλ, αυτό σηματοδότησε την αρχή της αυξημένης συνεργασίας μεταξύ των δύο Μεσογειακών κρατών. Και οι δύο χώρες συμφώνησαν στην από κοινού εξόρυξη φυσικού αερίου από την αμερικανική εταιρεία Noble Energy προκειμένου να μειωθεί η οικονομική επιβάρυνση της εξόρυξης και από τις δύο χώρες. Η Ελλάδα προσχώρησε στο σχέδιο του Ισραήλ και της Κύπρου που αφορά την εξαγωγή φυσικού αερίου προς την Ευρώπη έως το 2015 μέσω ενός σταθμού ηλεκτροπαραγωγής κοντά στη Λεμεσό το 2011. Noble Energy Αρχειοθετήθηκε 2022-10-06 στο Wayback Machine. Israel-Lebanon Offshore Oil & Gas Dispute – Rules of International Maritime Law Martin Waehlisch, ASIL Insight (American Society of International Law), Vol. 15, Issue 3, Dec. 5, 2011. Israeli embassy in Cyprus official website Cyprus Tel Aviv embassy Cyprus-Israel Business Association Kassinis, Solon (Μαΐου 2011). «Offshore Cyprus: A New Frontier & Emerging Region» (PDF). Ministry of Commerce, Industry and Tourism. Αρχειοθετήθηκε από το πρωτότυπο (PDF) στις 19 Απριλίου 2012. Ανακτήθηκε στις 7 Δεκεμβρίου 2012. «Maritime Space: Maritime Zones and Maritime Delimitation – Cyprus». United Nations. 13 Ιουλίου 2011.
Πειρίθους

Ο Πειρίθους (συχνά αναφέρεται και ως Περίθοος ή Πειρίθοος) ήταν βασιλιάς των Λαπιθών και σύζυγος της Δηιδάμειας. Ήταν γιος της Νεφέλης και του Ιξίονα ή του Δία. Ο καλύτερος φίλος του ήταν ο Θησέας.

 Σύμφωνα με τον μύθο, ο Πειρίθους είχε ακούσει για το θάρρος του Θησέα και το σθένος του στη μάχη. Παρέσυρε το κοπάδι του Θησέα μακριά από το Μαραθώνα και ο Θησέας άρχισε να τον κυνηγάει. Οι δυο ήρωες συναντήθηκαν και εντυπωσιάστηκαν τόσο από τη δύναμη του καθενός, ώστε ορκίστηκαν δεσμούς φιλίας. Πήραν μέρος στο κυνήγι του Καλυδώνιου Κάπρου. Αργότερα, ο Πειρίθους νυμφεύθηκε την Ιπποδάμεια. Οι Κένταυροι ήταν καλεσμένοι στη γιορτή, αλλά μέθυσαν και προσπάθησαν να απαγάγουν τις γυναίκες. Οι Λαπίθες κέρδισαν τη μάχη που ακολούθησε. Αργότερα, ο Θησέας και ο Πειρίθους βάλανε σκοπό να παντρευτούν κόρες του Δία. Ο Θησέας διάλεξε την Ελένη και μαζί την απήγαγαν όταν εκείνη ήταν 13 ετών, αποφασίζοντας να την κρατήσουν μέχρι να φτάσει σε ηλικία γάμου. Ο Πειρίθους διάλεξε την Περσεφόνη. Άφησαν την Ελένη με την Αίθρα, τη μητέρα του Θησέα, και ταξίδεψαν στον Άδη, βασίλειο του Πλούτωνα και της Περσεφόνης. Ο Πλούτωνας προσποιήθηκε ότι καλοδέχτηκε τους δυο ήρωες, αλλά με το που κάθισαν στις θέσεις τους, ξεπήδησαν φίδια που τυλίχτηκαν γύρω από τα πόδια και τα χέρια τους και τους κρατούσαν δέσμιους. Ο Ηρακλής κατάφερε να ελευθερώσει τον Θησέα, αλλά η γη άρχισε να τρέμει όταν προσπάθησε να ελευθερώσει τον Πειρίθου. Έτσι ο Πειρίθους έμεινε στον Άδη δέσμιος για πάντα. Ο αστεροειδής 26763 Πειρίθοος (26763 Peirithoos) της Τρωικής Ομάδας, που ανακαλύφθηκε το 1960, πήρε το όνομά του από τον ήρωα αυτό.
Ipernity

Το Ipernity είναι ιστότοπος που προσφέρει δωρεάν υπηρεσίες κοινωνικής δικτύωσης, πολυμέσων και ανταλλαγής φωτογραφιών. Διαθέτει επίσης υπηρεσίες για τις οποίες πρέπει κάποιος να πληρώσει, π.χ. τις υπηρεσίες για επαγγελματίες (Pro). Η ιστοσελίδα είναι σχεδιασμένη τόσο για συγγραφείς/καλλιτέχνες όσο και για οικογένειες/φίλους, και επιτρέπει την δημοσίευση και την ανταλλαγή μέσα στον ίδιο χώρο διαφόρων ειδών ψηφιακό υλικό όπως: μπλογκς, φωτογραφίες και αρχεία βίντεο και ήχου. Το Ιpernity συχνά συγκρίνεται με ένα άλλο ιστότοπο ανταλλαγής φωτογραφιών, το Flickr, αλλά με περισσότερα χαρακτηριστικά. Το Ipernity κέρδισε το 2ο βραβείο στο διαγωνισμό Open Web Awards στην κατηγορία Photo Sharing (διαμοίρασης φωτογραφιών) τον Δεκέμβριο του 2008.

 Το Ipernity είναι ένα εγχείρημα που δημιουργήθηκε το 2005 από δύο Γάλλους προγραμματιστές: Τον Κριστόφ Ρυέλ (Christophe Ruelle), συν-ιδρυτή του Voila, μιας μηχανής αναζήτησης που αγοράστηκε από την France Telecom το 1998 και του eStat, μιας ιστοσελίδας - κεντρικού συστήματος μέτρησης της επισκεψιμότητας Τον Κριστιάν Κοντί (Christian Conti), συν-ιδρυτή της Respublica, μιας γαλλόφωνης online κοινότητας, που αγοράστηκε από την Tiscali το 2000.Το εγχείρημα δημιουργήθηκε με την βοήθεια της τεχνολογίας πληροφορικής ώστε να επιτρέπει στον οποιονδήποτε να διατηρεί το υλικό από την ψηφιακή του ζωή μόνιμα σε έναν τόπο. Το Ipernity αναπτύχθηκε στο τεχνολογικό πάρκο Σοφία-Αντίπολις (Sophia-Antipolis) στην Κυανή Ακτή της Γαλλίας και χρειάστηκε δύο χρόνια προγραμματισμού και δοκιμών. Τον Μάϊο του 2006 βγήκε onlineμια πρώτη έκδοση του ιστοτόπου. Το Ιpernity επικαιροποιήθηκε σε Beta έκδοση τον Απρίλιο του 2007. Το Ipernity περιλαμβάνει άδειες Creative Commons. Το Ipernity σχεδιάστηκε για: συγγραφείς/καλλιτέχνες που επιθυμούν να προωθήσουν την ψηφιακή τους δουλειά σε όλους τους χρήστες στο ίντερνετ οικογένειες/φίλους για ιδιωτική χρήση του ψηφιακού τους περιεχομένουΤο μπλογκ του ipernity χρησιμοποιείται ευρέως από την Εσπεραντική κοινότητα. Χαίρει ιδιαίτερης εκτίμησης από την κοινότητα των φωτογράφων.Το Ιpernity έγινε επίσης χώρος υποδοχής για μια ομάδα χρηστών του Flickr, που το εγκατέλειψαν ύστερα από μια διαμάχη σχετικά με την λογοκρισία, αν και, εν τω μεταξύ, αντιμετώπισε τα ίδια προβλήματα. Το Ipernity επιτρέπει την δημοσίευση και την ανταλλαγή σε: Μπλογκ Φωτογραφίες Βίντεο Ήχο Άλλες μορφές ψηφιακού περιεχομένου.Το περιεχόμενο αυτό μπορεί να οργανωθεί σε άλμπουμ πολυμέσων. Είναι διαθέσιμες πολλές μέθοδοι για το ανέβασμα των αρχείων. Το Ipernity δίνει την δυνατότητα διαδραστική επικοινωνίας μεταξύ του περιεχομένου, των συγγραφέων και των επισκεπτών. Σύστημα ανάδρασης και σχολίων, δίκτυα επαφών, άμεση ανταλλαγή μηνυμάτων, και το ηλεκτρονικό ταχυδρομείο διευκολύνουν την κοινωνική δικτύωση των χρηστών του. Το Ipernity έχει δομηθεί κυρίως με τεχνολογία λογισμικού ελεύθερου και ανοιχτού κώδικα: PHP Perl AJAX MySQL Επίσημη ιστοσελίδα
Σπόγγος του Μένγκερ

Στα μαθηματικά, ο σπόγγος του Μένγκερ (επίσης γνωστός ως κύβος του Μένγκερ, καθολική καμπύλη του Μένγκερ, κύβος Ζιρπίνσκι, ή σφουγγάρι Ζιρπίνσκι) είναι ένα καμπυλωτό φράκταλ. Είναι μια τρισδιάστατη γενίκευση του μονοδιάστατου σύνολου Καντόρ και δισδιάστατου χαλιού Ζιρπίνσκι. Περιγράφηκε για πρώτη φορά από τον Καρλ Μένγκερ το 1926, στις μελέτες για την έννοια της τοπολογικής διάστασης.

 Ξεκινήστε με ένα κύβο (Εικόνα 2 - το πρώτο από τα αριστερά). Χωρίστε κάθε έδρα του κύβου σε 9 τετράγωνα, σαν τον Κύβο του Ρούμπικ. Αυτό θα διαιρέσει τον κύβο σε 27 μικρότερους κύβους. Αφαιρέστε το μικρότερο κύβο στη μέση κάθε έδρας και αφαιρέστε το μικρότερο κύβο στο κέντρο του μεγαλύτερου κύβου, αφήνοντας 20 μικρότερους κύβους (Εικόνα 2 - δεύτερος από αριστερά). Αυτό είναι ένα σφουγγάρι Μένγκερ επιπέδου 1 (που μοιάζει με ένα Κενό Κύβο). Επαναλάβετε τα βήματα 2 και 3 για κάθε ένα από τους υπόλοιπους μικρότερους κύβους, και να συνεχίζει να επαναλαμβάνεται επ 'άπειρον. Το ν στάδιο του σπόγγου του Μένγκερ, Mν, αποτελείται από 20ν μικρότερους κύβους, το καθένα με μήκος πλευράς (1/3)ν. Ο συνολικός όγκος των M,ν είναι έτσι (20/27)ν. Η συνολική επιφάνεια των M,ν , δίνεται από την έκφραση 2(20/9)ν + 4(8/9)n. Συνεπώς, η κατασκευή του όγκου τείνει στο μηδέν, ενώ η επιφάνεια αυξάνει χωρίς όριο. Ακόμη επιλεγμένη επιφάνεια της κατασκευής θα είναι καλά τρυπημένη όπως η κατασκευή συνεχίζεται, έτσι ώστε το όριο δεν είναι ούτε στερεό ούτε μία επιφάνεια, έχει τοπολογική διάσταση 1 και είναι, κατά συνέπεια, προσδιορίζονται ως καμπύλη. Κάθε έδρα της κατασκευής γίνεται Χαλί του Σιερπίνσκι και το σημείο τομής των σφουγγαριών με κάθε διαγώνιο του κύβου ή οποιοδήποτε μέσον της έδρας είναι σύνολο Καντόρ. Η διατομή του σφουγγαριού μέσα από το κέντρο βάρους είναι κάθετο σε ένα διαγωνικό χώρο. Είναι κανονικό εξάγωνο τρυπημένο με εξάγραμμα τοποθετημένα σε εξαπλή συμμετρία. Ο αριθμός αυτών των εξαγράμμων, κατά φθίνουσα μέγεθος, δίνεται από με a n = 9 a n − 1 − 12 a n − 2 {\displaystyle a_{n}=9a_{n-1}-12a_{n-2}} , με a 0 = 1 , a 1 = 6 {\displaystyle a_{0}=1,\ a_{1}=6} . Η διάσταση Χάουσντορφ του σπόγγου του Μένγκερ είναι log 20/log 3 ≅ 2.727. Η διάσταση καμπύλης Λεμπέσκ του σπόγγου του Μένγκερ είναι ένα, και είναι το ίδιο με κάθε καμπύλη.<
Κάδιθ (επαρχία)

Η Επαρχία του Κάδιθ (στα ισπανικά: Provincia de Cádiz) είναι μία από τις οκτώ επαρχίες της Αυτοδιοίκητης Περιφέρειας της Ανδαλουσίας στην Ισπανία. Βρίσκεται στα νοτιοδυτικά της Περιφέρειας και συνορεύει βόρεια με την επαρχία της Σεβίλλης και της Ουέλβα, ανατολικά με τη Μάλαγα, νότια με το Γιβραλτάρ και δυτικά με τον Ατλαντικό ωκεανό. Έχει εμβαδό 7.436 χμ² και συνολικό πληθυσμό 1.240.175 κατοίκους. Πρωτεύουσά της είναι η ομώνυμη πόλη.

 Τα μοναδικά βουνά της επαρχίας εντοπίζονται στα σύνορά της με την επαρχία της Μάλαγα και είναι οι οροσειρές της Ρόντα και της Γκραθαλέμα. Απόληξή τους είναι ο ορεινός όγκος που καταλήγει στο Γιβραλτάρ. Τα δύο μοναδικά ποτάμια της είναι ο Γουαδαλέτε στον βορρά και ο Μπαρβάτε στον νότο. Οι ακτές της επαρχίας είναι ιδιαίτερα γνωστές για τους πολύ δυνατούς ανέμους που πνέουν και ευνοούν το wind surfing. Η επαρχία της με τα σημερινά της όρια προέκυψε από την διοικητική διαίρεση του Χαβιέρ δε Μπούργος το 1833. Προηγουμένως το έδαφος της επαρχίας μοιραζόταν μεταξύ των βασιλείων της Σεβίλλης και της Γρανάδας. Η πλειοψηφία του πληθυσμού της επαρχίας συγκεντρώνεται στις δύο μητροπολιτικές περιοχές του Κόλπου του Κάδιθ-Χερέθ και του Κόλπου της Αλχεθίρας που εντοπίζεται στη φυσική επαρχία της Πεδιάδας του Γιβραλτάρ. Οι κύριες πόλεις των δύο αυτών μητροπολιτικών περιοχών είναι οι εξής: Επίσημη ιστοσελίδα του περιφερειακού συμβουλίου του Κάδιθ
Αλέξανδρος Χονδρονάσιος

Ο Αλέξανδρος Χονδρονάσιος (1902-1996) ήταν Έλληνας πολιτικός, βουλευτής Λάρισας με το κόμμα της ΕΔΑ από το 1958 έως το 1961. Εν συνεχεία, από το 1964 έως το 1967 οπότε εξαναγκάστηκε σε παραίτηση από τη χούντα, υπηρέτησε ως Δήμαρχος Λαρισαίων, αξίωμα στο οποίο υπηρέτησε και από το 1979 έως την παραίτησή του, το 1980.

 Στις εκλογές του 1958 εξελέγη βουλευτής Λάρισας με την ΕΔΑ. Στις δημοτικές εκλογές του 1964 εξελέγη Δήμαρχος Λαρισαίων και υπηρέτησε έως το 1967. Από το 1962 έως το 1967 ήταν πρόεδρος της ΤΕΔΚ Λάρισας (Τοπικής Ένωσης Δήμων και Κοινοτήτων). Κατά την περίοδο της χούντας συνελήφθη και τέθηκε υπό κράτηση. Στις δημοτικές εκλογές του 1975 ήταν ξανά υποψήφιος Δήμαρχος, όμως ο συνδυασμός του ηττήθηκε με διαφορά λίγων ψήφων. Κέρδισε τις επόμενες εκλογές με τη Δημοκρατική Συνεργασία, που διεξήχθησαν το 1978, με ποσοστό 56,05% έναντι 43,95% για τον Θάνο Μεσσήνη. Το 1980 ο Χονδρονάσιος παραιτήθηκε για λόγους υγείας και τον διαδέχθηκε ως δήμαρχος ο Αριστείδης Λαμπρούλης.Πέθανε σε ηλικία 94 ετών στις 8 Ιανουαρίου 1996 και κηδεύτηκε στη Λάρισα, το 1996.
Dream Evil

Dream Evil είναι ο τίτλος του τέταρτου στούντιο δίσκου του αμερικανικού χέβι μέταλ συγκροτήματος Dio, ο οποίος κυκλοφόρησε τον Ιούλιο του 1987 μέσω της δισκογραφικής εταιρείας "Warner". Ο δίσκος έλαβε μέτριες κριτικές και ήταν το πρώτο τους άλμπουμ το οποίο δεν έγινε χρυσό στις Ηνωμένες Πολιτείες, όπου ανέβηκε ως το # 43. Στη Μεγάλη Βρετανία, ήταν το τρίτο και τελευταίο Top-10 άλμπουμ του συγκροτήματος ενώ ανέβηκε στο Top-20 των περισσότερων ευρωπαϊκών χωρών. Αυτό ήταν το πρώτο άλμπουμ των Dio με τον κιθαρίστα Γκρεγκ Γκόλντι στη σύνθεση τους, ενώ μετά την περιοδεία για την προώθηση του αποχώρησε από το συγκρότημα ο κιμπορντίστας Κλωντ Σνελ, ο ντράμερ Βίνι Άπις και ο μπασίστας Τζίμι Μπέην.

 1. Night People (Dio, Goldy, Bain, Appice, Schnell) - 4:06 2. Dream Evil (Dio, Goldy) - 4:26 3. Sunset Superman (Dio, Goldy, Bain, Appice, Schnell) - 5:45 4. All the Fools Sailed Away (Dio, Goldy) - 7:10 5. Naked in the Rain (Dio) - 5:09 6. Overlove (Dio, Goldy, Appice) - 3:49 7. I Could Have Been a Dreamer (Dio, Goldy) - 4:42 8. Faces in the Window (Dio, Goldy, Bain, Appice, Schnell) - 3:53 9. When a Woman Cries (Dio, Goldy, Bain, Appice, Schnell) - 4:43 Η σύνθεση του συγκροτήματος κατά την ηχογράφηση του "Dream Evil" είχε την εξής μορφή: Ρόνι Τζέιμς Ντίο - φωνητικά Γκρεγκ Γκόλντι - κιθάρα Κλωντ Σνελ - πλήκτρα Τζίμι Μπέην - μπάσο Βίνι Άπις - τύμπανα Tapio's Ronnie James Dio Pages: Dio LP Discography Dream Evil - Dio | Songs, Reviews, Credits | AllMusic Dio - Dream Evil - Encyclopaedia Metallum: The Metal Archives ChartArchive - Dio Σουηδικά τσαρτ Ολλανδικά τσαρτ Νορβηγικά τσαρτ Αυστριακά τσαρτ Ελβετικά τσαρτ Αμερικανικά τσαρτ Γερμανικά τσαρτ